Det var hans plan fra Italien at gå til [[Paris]], men hans broders død kaldte ham hjem, og ved sommertid [[1787]] var han atter i København efter mere end tre års fraværelse. Han hjembragte mange arkivfund og excerpter, sjældne bøger og oldsager og de "skjønne Mønter", som [[Johann Wolfgang von Goethe|Goethe]] ikke var langt fra at misunde ham. Men han kom også hjem med mange indtryk af den romerske kirkes herlighed midt i fornedrelsen, og i de italienske biskopper med det frie blik og den åbne sans for oldtidens kunst og [[litteratur]], med jævnheden til dagligt brug og grandezzaen i de festlige øjeblikke havde han set sit biskoppelige ideal.
Historie Lister_over_personer Videnskab Organisationer